CELEX: 32012D0690
Language: hr
Date: 2012-11-06 00:00:00
Title: 2012/690/EU: Provedbena odluka Komisije od 6. studenoga 2012. o izmjeni Odluke 2010/381/EU o hitnim mjerama koje se primjenjuju na pošiljke proizvoda akvakulture uvezenih iz Indije i namijenjenih prehrani ljudi i o stavljanju izvan snage Odluke 2010/220/EU o hitnim mjerama koje se primjenjuju na pošiljke uzgojenih ribarskih proizvoda uvezenih iz Indonezije i namijenjenih prehrani ljudi (priopćena pod brojem dokumenta C(2012) 7637)  Tekst značajan za EGP

15/Sv. 24
            
            
               HR
            
            
               Službeni list Europske unije
            
            
               248
            
         32012D0690
   
               L 308/21
            
            
               SLUŽBENI LIST EUROPSKE UNIJE
            
         PROVEDBENA ODLUKA KOMISIJE
   od 6. studenoga 2012.
   o izmjeni Odluke 2010/381/EU o hitnim mjerama koje se primjenjuju na pošiljke proizvoda akvakulture uvezenih iz Indije i namijenjenih prehrani ljudi i o stavljanju izvan snage Odluke 2010/220/EU o hitnim mjerama koje se primjenjuju na pošiljke uzgojenih ribarskih proizvoda uvezenih iz Indonezije i namijenjenih prehrani ljudi
   (priopćena pod brojem dokumenta C(2012) 7637)
   (Tekst značajan za EGP)
   (2012/690/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 178/2002 Europskog parlamenta i Vijeća o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1), a posebno njezin članak 53. stavak 1. točku (b) podtočku ii.,
   budući da:
   
               (1)
            
            
               Uredbom (EZ) br. 178/2002 utvrđena su opća načela o hrani i hrani za životinje općenito, te posebno o sigurnosti hrane i hrane za životinje, na razini Unije i na nacionalnoj razini. Predviđene su hitne mjere za slučajeve kada je razvidno da hrana ili hrana za životinje uvezena iz treće zemlje može predstavljati ozbiljan rizik za zdravlje ljudi ili životinja ili za okoliš, te da se takav rizik ne može na zadovoljavajući način prevladati mjerama koje poduzima pogođena država članica ili više njih.
            
         
               (2)
            
            
               Direktivom Vijeća 96/23/EZ od 29. travnja 1996. o mjerama za praćenje određenih tvari i njihovih ostataka u živim životinjama i proizvodima životinjskog podrijetla (2) predviđa se praćenje procesa proizvodnje životinja i primarnih proizvoda životinjskog podrijetla radi otkrivanja prisutnosti određenih ostataka i tvari u živim životinjama, njihovim izlučevinama i tjelesnim tekućinama i tkivima, proizvodima životinjskog podrijetla, hrani za životinje i vodi za piće.
            
         
               (3)
            
            
               Odlukom Komisije 2010/381/EU od 8. srpnja 2010. o hitnim mjerama koje se primjenjuju na pošiljke proizvoda akvakulture uvezenih iz Indije i namijenjenih prehrani ljudi (3) predviđa se ispitivanje prisutnosti farmakološki djelatnih tvari kako su utvrđene člankom 2. točkom (a) Uredbe (EZ) br. 470/2009 Europskog parlamenta i Vijeća (4), a posebno kloramfenikola, tetraciklina, oksitetraciklina i klortetraciklina te metabolita nitrofurana, u najmanje 20 % pošiljki proizvoda akvakulture iz Indije koji su namijenjeni prehrani ljudi.
            
         
               (4)
            
            
               Rezultati nadzora koji je u studenome 2011. godine u Indiji izvršila inspekcijska služba Komisije, Ured za hranu i veterinarstvo, potvrdili su da je uspostavljen primjeren sustav službenog nadzora koji obuhvaća akvakulturnu proizvodnju te da je preporuka iz izvješća o nadzoru 2009. godine u pogledu službenog nadzora akvakulturnih uzgajališta djelomično usvojena.
            
         
               (5)
            
            
               Nakon donošenja Odluke 2010/381/EU smanjio se broj uzoraka proizvoda akvakulture u kojima su otkriveni kloramfenikol, tetraciklin, oksitetraciklin i klortetraciklin ili metaboliti nitrofurana u državama članicama. Stoga je primjereno smanjiti minimalni postotak pošiljki u kojima se ispituje prisutnost farmakološki djelatnih tvari.
            
         
               (6)
            
            
               Obveza ispitivanja treba se, međutim, i dalje primjenjivati kako bi se osigurali točniji podaci o mogućoj prisutnosti tih ostataka u proizvodima akvakulture koji potječu iz Indije. Ispitivanje se treba nastaviti i kako bi se proizvođače iz Indije odvratilo od zlouporabe tih tvari.
            
         
               (7)
            
            
               Odluku 2010/381/EU stoga treba na odgovarajući način izmijeniti.
            
         
               (8)
            
            
               Odlukom Komisije 2010/220/EU od 16. travnja 2010. o hitnim mjerama koje se primjenjuju na pošiljke proizvoda ribarstva iz uzgoja uvezenih iz Indonezije i namijenjenih prehrani ljudi (5) predviđa se ispitivanje prisutnosti farmakološki djelatnih tvari kako su utvrđene člankom 2. točkom (a) Uredbe (EZ) br. 470/2009 Europskog parlamenta i Vijeća, a posebno kloramfenikola, metabolita nitrofurana i tetraciklina, u najmanje 20 % pošiljki proizvoda ribarstva iz uzgoja iz Indonezije namijenjenih prehrani ljudi.
            
         
               (9)
            
            
               Nakon donošenja Odluke 2010/220/EU, u pošiljkama proizvoda ribarstva iz uzgoja uvezenih iz Indonezije nisu pronađeni ostaci kloramfenikola, metabolita nitrofurana ili tetraciklina.
            
         
               (10)
            
            
               Rezultati nadzora koji je u studenome 2012. godine u Indoneziji izvršila inspekcijska služba Komisije, Ured za hranu i veterinarstvo, utvrdili su da sustav nadzora ostataka i Indoneziji pruža zadovoljavajuća jamstva s jednakim učincima kao što ih osigurava zakonodavstvo Unije.
            
         
               (11)
            
            
               Odluku 2010/220/EU potrebno je stoga staviti izvan snage.
            
         
               (12)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   U članku 3. Odluke 2010/381/EU stavak 1. zamjenjuje se sljedećim:
   
      „1.   Koristeći odgovarajuće planove uzorkovanja, države članice osiguravaju prikupljanje službenih uzoraka iz najmanje 10 % pošiljaka koje se prijavljuju za uvoz na graničnim prijelazima na njihovom državnom području.”
   
   Članak 2.
   Stavlja se izvan snage Odluka 2010/220/EU.
   Članak 3.
   Ova je Odluka upućena državama članicama.
   
      Sastavljeno u Bruxellesu 6. studenoga 2012.
      
         
            Za Komisiju
         
         Maroš ŠEFČOVIČ
         
            Potpredsjednik
         
      
   
   
      (1)  SL L 31, 1.2.2002., str. 1.
   
      (2)  SL L 125, 23.5.1996., str. 10.
   
      (3)  SL L 174, 9.7.2010., str. 51.
   
      (4)  SL L 152, 16.6.2009., str. 11.
   
      (5)  SL L 97, 17.4.2010., str. 17.